Helen er rekin úr vinnunni hjá almannatengslafyrirtæki , og þegar rennihurðin í neðanjarðarlestinni lokast , þá skiptist sagan í tvennt . Við fáum nú bæði að fylgjast með því hvernig líf hennar þróast í framhaldinu , en einnig fáum við að fylgjast með því hvernig líf hennar hefði orðið ef hún hefði misst af lestinni Það er ekki hægt að segja að Sliding Doors sé meiriháttar meistaraverk , hún skilur ekki mikið eftir , en hún er ágætlega unnin og voða sæt . Aðalkostirnir tveir eru aðalleikararnir , John Hannah og Gwyneth Paltrow . Myndin væri varla mikið án þeirra . Sæmilega vel heppnuð , lítil mynd sem gleymist fljótt en er ágæt afþreying . Ef þú hefur einhvern tíma leitt hugann að því hvað það er sem stjórni þessu öllu saman , hvort manni séu ætluð einhver ákveðin örlög eða hvort hver ákvörðun sem maður tekur hafi bein áhrif á það sem eftir er lífsins , þá er þetta mynd sem þú ættir tvímælalaust að kíkja á . Hér er einmitt fjallað um þetta og á svona líka stórskemmtilegan hátt . Myndin byrjar sem ósköp venjuleg mynd en eitt atvik verður til þess að hún skiptist í tvær aðskildar sögur sem fléttast saman og útkoman er hreint út sagt frábær . Svo spillir góður leikur Gwyneth Paltrow og hins skemmtilega skrýtna John Hannah ekki fyrir . Þetta er semsagt ekki þessi týpíska formúlu mynd heldur er greinilega lögð smá pæling í hana . Tékkaðu á þessari ... Hún mun áreiðanlega koma þér á óvart .